Atomul

Materia este alcătuită din particule foarte mici, numite atomi.

Atomul este cea mai mică particulă dintr-o substanţă care nu mai poate fi fragmentată prin procedee chimice obişnuite.

Totalitatea atomilor de acelaşi tip formează un element chimic.

Substanţa simplă este substanţa alcătuită din atomi identici.

Substanţa compusă este substanţa alcătuită din atomi diferiţi.

Notaţia prescurtată a unui element chimic poartă numele de simbol chimic.

Simbolul chimic are o dublă semnificaţie: calitativă (reprezintă un anumit element chimic) şi cantitativă (la scară atomică reprezintă un atom al elementului respectiv).

Ştiaţi că…?

Într-un punct minuscul făcut cu creionul sunt 30000000000000000 atomi.

Cele 7 metale cunoscute în antichitate sunt: aur, argint, cupru, plumb, mercur, fier şi staniu.

Din cele 109 elemente chimice cunoscute, 92 se află în natură, iar restul s-au obţinut pe cale artificială.

Diametrele aproximative ale atomilor (considerându-i sfere) sunt cuprinse între 0,0000001 mm (hidrogen) şi 0,0000005 mm (cesiu).

Oxigenul din atmosferă, fixat prin diferite procedee de oxidare, este reînnoit prin fotosinteză o dată la 2000 de ani.

Dioxidul de carbon din atmosferă şi din apele oceanelor este reînnoit prin respiraţie şi descompunerea materiei organice o dată la circa 300 de ani.

Cantitatea de calciu şi fosfor din organism oscilează cantitativ în funcţie de oră, astfel încât în jurul orei 11 dimineaţa în organismul uman se găseşte cel mai redus procent de calciu.

Numele celui mai rar element de pe Pământ este astatin (69 mg în toată scoarţa Pământului).



